pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-GSB PromptPay ธนาคารออมสิน ทุกการโอน ไม่มีค่าธรรมเนียม นาน 2 ปี พร้อมเปิดลงทะเบียนนิติบุคคลตั้งแต่ 27 ม.ค.60 เป็นต้นไป
วันจันทร์ที่ 30 มกราคม 2560
GSB PromptPay ธนาคารออมสิน ทุกการโอน ไม่มีค่าธรรมเนียม นาน 2 ปี พร้อมเปิดลงทะเบียนนิติบุคคลตั้งแต่ 27 ม.ค.60 เป็นต้นไป
ธนาคารออมสินเปิดให้บริการโอนเงินพร้อมเพย์ในช่องทางบริการทางการเงินที่ทันสมัยของธนาคารออมสิน
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่รัฐบาลได้มีแผนยุทธศาสตร์การพัฒนาโครงสร้างพื้นฐานระบบการชําระเงินแบบอิเล็กทรอนิกส์แห่งชาติ หรือ National e-Payment ที่มีวัตถุประสงค์เพื่อสร้างโครงสร้างพื้นฐานระบบการชําระเงินของประเทศไทยให้มีมาตรฐานและมีประสิทธิภาพ ซึ่งจะเป็นทางเลือกใหม่ในการโอนเงินรับเงินทางอิเล็กทรอนิกส์ สวัสดิการต่างๆ ของภาครัฐ รวมทั้งเป็นช่องทางในการคืนภาษีจากภาครัฐไปถึงประชาชนโดยตรง ซึ่งธนาคารแห่งประเทศไทย ได้กําหนดให้สถาบันการเงินทุกแห่ง เปิดให้บริการโอนเงินทางอิเล็กทรอนิกส์อย่างเป็นทางการในวันที่ 27 มกราคม 2560 นั้น
“ธนาคารออมสินเปิดให้บริการโอนเงินพร้อมเพย์ในช่องทางบริการทางการเงินที่ทันสมัยของธนาคารออมสิน ได้แก่ บริการ MyMo (Mobile Banking) ซึ่งเป็นการทําธุรกรรมทางการเงินบนโทรศัพท์มือถือสมาร์ทโฟนสามารถทําได้ไม่ว่าจะเดินทางหรืออยู่ในสถานที่ใด, บริการ Internet Banking ผ่านคอมพิวเตอร์พื้นฐานที่บ้านหรือสํานักงาน และบริการ ATM ของธนาคารออมสินทั่วประเทศกว่า 7,000 เครื่อง เพื่ออํานวยความสะดวกให้แก่ลูกค้าทุกท่านให้สามารถทําธุรกรรมได้อย่างมีประสิทธิภาพ สะดวก ปลอดภัย และรวดเร็ว” นายชาติชาย กล่าว
ทั้งนี้ ธนาคารออมสิน พร้อมร่วมสนับสนุนนโยบายดังกล่าว ด้วยการขับเคลื่อนบริการโอนเงิน GSB PromptPay ของธนาคารออมสิน หลังจากประชาชนสนใจลงทะเบียนรับบริการพร้อมเพย์ของธนาคารออมสิน มากกว่า 1.3 ล้านราย และเพื่อกระตุ้นให้ประชาชนได้ใช้บริการอย่างมีประสิทธิภาพ ธนาคารฯ จึงได้จัดกิจกรรมพิเศษด้วยการยกเว้นค่าธรรมเนียมการโอนระหว่างบุคคลทุกวงเงินการโอนตั้งแต่เปิดให้บริการนี้เบื้องต้นฟรี 2 ปี ตั้งแต่วันที่ 27 มกราคม 2560 จนถึงวันที่ 31 ธันวาคม 2561 ไม่ว่าผู้รับโอนจะลงทะเบียนพร้อมเพย์ไว้กับธนาคารใดก็ตาม
นอกจากนี้ ธนาคารออมสิน เตรียมความพร้อมเปิดรับลงทะเบียนพร้อมเพย์สําหรับนิติบุคคลได้ตั้งแต่วันที่ 27 มกราคม 2560 เป็นต้นไป และสามารถพัฒนาระบบงานเพื่อรองรับการรับ-โอนเงินได้ทันทีที่ธนาคารแห่งประเทศไทยกําหนดคือ วันที่ 1 มีนาคม 2560 โดยนิติบุคคลที่สนใจ สามารถลงทะเบียนได้ที่ธนาคารออมสินสาขาที่นิติบุคคลเปิดบัญชีไว้ เพียงใช้เลขที่ประจําตัวผู้เสียภาษีอากรเท่านั้น
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รมว.พม. ร่วมเป็นสักขีพยานในการรับมอบเงินช่วยเหลือผู้ได้รับผลกระทบจากเหตุการณ์เทอร์มินอล 21 จังหวัดนครราชสีมา
วันพฤหัสบดีที่ 20 กุมภาพันธ์ 2563
รมว.พม. ร่วมเป็นสักขีพยานในการรับมอบเงินช่วยเหลือผู้ได้รับผลกระทบจากเหตุการณ์เทอร์มินอล 21 จังหวัดนครราชสีมา
รมว.พม. ร่วมเป็นสักขีพยานในการรับมอบเงินช่วยเหลือผู้ได้รับผลกระทบจากเหตุการณ์เทอร์มินอล 21 จังหวัดนครราชสีมา
วันที่ 19 ก.พ. 63 เวลา 08.40 น. ที่หอประชุมเปรมติณสูลานนท์ ศาลากลางจังหวัดนครราชสีมา พลเอก ประยุทธ์ จันทร์โอชา นายกรัฐมนตรี มอบเงินช่วยเหลือเยียวยาผู้ได้รับบาดเจ็บและครอบครัวผู้เสียชีวิตจากเหตุการณ์ที่เกิดขึ้น ณ ศูนย์การค้าเทอร์มินอล 21 จังหวัดนครราชสีมา โดยมอบเงินช่วยเหลือสําหรับผู้เสียชีวิต และบาดเจ็บรวมทั้งสิ้น 79 ราย จากกองทุนเงินช่วยเหลือผู้ประสบสาธารณภัย สํานักนายกรัฐมนตรี และมอบเงินกรณีผู้เสียชีวิต ตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. 2544 ของกระทรวงยุติธรรม โดยมีนายวิษณุ เครืองาม รองนายกรัฐมนตรี พร้อมด้วยนายเทวัญ ลิปตพัลลภ รัฐมนตรีประจําสํานักนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายสมศักดิ์ เทพสุทิน รัฐมนตรีว่าการกระทรวงยุติธรรม นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ และนายวิเชียร จันทรโณทัย ผู้ว่าราชการจังหวัดนครราชสีมา ร่วมเป็นสักขีพยาน
นายจุติ กล่าวเพิ่มเติมว่า ตามที่ได้เกิดเหตุการณ์คนร้ายยิงประชาชนในพื้นที่จังหวัดนครราชสีมา เมื่อวันที่ 8 กุมภาพันธ์ 2563 ส่งผลให้มีผู้บาดเจ็บและเสียชีวิตจํานวนมาก ซึ่งในวันนี้ พลเอกประยุทธ์ จันทร์โอชา นายกรัฐมนตรี ได้เดินทางมามอบเงินช่วยเหลือผู้ได้รับบาดเจ็บและครอบครัวผู้เสียชีวิตจากเหตุการณ์ฯ พร้อมทั้งลงพื้นที่ศูนย์การค้าเทอร์มินอล 21 จังหวัดนครราชสีมา เพื่อตรวจเยี่ยมและให้กําลังใจผู้ประกอบกิจการร้านค้าที่ได้รับผลกระทบอีกด้วย ทั้งนี้ สําหรับการช่วยเหลือที่ผ่านมา กระทรวง พม. ได้มีการมอบเงินช่วยเหลือครอบครัวผู้เสียชีวิต ครอบครัวละ 10,000 บาท ผู้ได้รับบาดเจ็บและนอนรักษาตัวที่โรงพยาบาล รายละ 5,000 บาทและผูได้รับบาดเจ็บแต่สามารถกลับบ้านได้ จะพิจารณาเป็นรายกรณี ส่วนการช่วยเหลือในระยะต่อไป จะมีการจัดทีมสหวิชาชีพลงพื้นที่ร่วมกับอาสาสมัครพัฒนาสังคมและความมั่นคงของมนุษย์ (อพม.) ติดตามครอบครัวผู้ได้รับผลกระทบที่กลับจากโรงพยาบาลเป็นประจําทุกเดือน เป็นระยะเวลา 1 ปี และประสานเรื่องการส่งเสริมการประกอบอาชีพของผู้ได้รับผลกระทบระหว่างที่ยังไม่มีรายได้หรือว่างงานด้านการปรับปรุงที่อยู่อาศัยสําหรับผู้สูงอายุและคนพิการ การขอรับสิทธิสวัสดิการคนพิการ สําหรับผู้ได้รับผลกระทบจนเป็นเหตุให้พิการ รวมทั้งดูแลในเรื่องการศึกษาของบุตรหลานของผู้ได้รับผลกระทบอย่างต่อเนื่องในระยะยาว นอกจากนี้ ทางกระทรวง พม. ได้พิจารณามอบประกาศเกียรติคุณแก่ผู้ที่มีจิตอาสาร่วมช่วยเหลือผู้ได้รับผลกระทบจากเหตุการณ์ดังกล่าว เพื่อเป็นขวัญกําลังใจให้บุคคลเหล่านี้ได้ทําความดีด้วยใจอาสา และสนับสนุนให้คนทําความดีโดยไม่หวังผลตอบแทนต่อไป
รัฐบาลไทย-ข่าวทำเนียบรัฐบาล-นายกรัฐมนตรีพร้อมด้วยรัฐมนตรีว่าการกระทรวงมหาดไทยตรวจติดตามสถานการณ์อุทกภัยและพบปะเยี่ยมเยียนประชาชนผู้ได้รับความเดือดร้อนในพื้นที่จังหวัดขอนแก่น
วันพุธที่ 1 พฤศจิกายน 2560
นายกรัฐมนตรีพร้อมด้วยรัฐมนตรีว่าการกระทรวงมหาดไทยตรวจติดตามสถานการณ์อุทกภัยและพบปะเยี่ยมเยียนประชาชนผู้ได้รับความเดือดร้อนในพื้นที่จังหวัดขอนแก่น
นายกรัฐมนตรี พร้อมด้วย รัฐมนตรีว่าการกระทรวงมหาดไทยตรวจติดตามสถานการณ์อุทกภัยและพบปะเยี่ยมเยียนประชาชนผู้ได้รับความเดือดร้อนในพื้นที่จังหวัดขอนแก่น
วันนี้ (31 ต.ค.60) เวลา 15:30 น. ณ ห้องหงส์ยนต์ ท่าอากาศยานขอนแก่น อําเภอเมืองขอนแก่น จังหวัดขอนแก่น พลเอก ประยุทธ จันทร์โอชา นายกรัฐมนตรี พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย และผู้บริหารระดับสูงของกระทรวงมหาดไทย เดินทางลงพื้นที่จังหวัดขอนแก่น เพื่อตรวจติดตามสถานการณ์อุทกภัยและพบปะ เยี่ยมเยียนประชาชนผู้ได้รับผลกระทบและความเดือดร้อนจากสถานการณ์อุทกภัย โดยมี นายสมศักดิ์ จังตระกุล ผู้ว่าราชการจังหวัดขอนแก่น หัวหน้าส่วนราชการ กํานัน ผู้ใหญ่บ้าน ผู้บริหารองค์กรปกครองส่วนท้องถิ่น และประชาชนร่วมต้อนรับเป็นจํานวนมาก
สําหรับสรุปสถานการณ์อุทกภัยพื้นที่จังหวัดขอนแก่น มีพื้นที่ประสบภัย จํานวน 14 อําเภอ 85 ตําบล 782 หมู่บ้าน ประชาชนได้รับความเดือดร้อน 18,689 ครัวเรือน 38,842 คน โดยมีบ้านเรือนถูกน้ําท่วมขัง จํานวน 11 ตําบล 33 หมู่บ้าน 3,266 ครัวเรือน
จากนั้น นายกรัฐมนตรี พร้อมด้วยรัฐมนตรีว่าการกระทรวงมหาดไทย และคณะ เดินทางเข้าตรวจเยี่ยมให้กําลังใจผู้ปฏิบัติงานปิดพนังคันดินคลองส่งน้ําชลประทานบ้านคุยโพธิ์หมู่ 6 ตําบลบึงเนียม และเดินทางต่อไปยังบ้านบึงสวาง หมู่ 5 ตําบลบึงเนียม อําเภอเมืองฯ จังหวัดขอนแก่น เพื่อพบปะเยี่ยมเยียนประชาชนผู้ได้รับผลกระทบและความเดือดร้อนจากสถานการณ์อุทกภัยในพื้นที่พร้อมทั้งมอบถุงยังชีพและชุดเวชภัณฑ์ ให้แก่ประชาชนใน 10 หมู่บ้าน คือ บ้านบึงเนียม บ้านดอนดู่ บ้านบึงใครนุ่น บ้านบึงฉิม บ้านบึงสวาง บ้านคุยโพธิ์ บ้านปากเปือย บ้านสงเปือย บ้านฮ่องเดื่อ และบ้านท่าหิน รวม 1,000 คน
พลเอก ประยุทธ์ จันทร์โอชา นายกรัฐมนตรี กล่าวว่า การบริหารจัดการน้ําและการแก้ไขปัญหาจะต้องดําเนินการในระยะยาวอย่างต่อเนื่อง ครอบคลุมทั้งทรัพยากรน้ําเพื่อการอุปโภค การบริโภค และระบบนิเวศน์ทางธรรมชาติ จากสถานการณ์อุทกภัยในปีนี้ ส่งผลให้เกิดผลกระทบในหลายพื้นที่ทั่วประเทศ ซึ่งรัฐบาลมีความตั้งใจและเร่งบูรณาการทุกภาคส่วน ทั้งภาคราชการ เอกชน เครือข่ายประชารัฐ ร่วมกันดูแลช่วยเหลือพี่น้องประชาชนอย่างดีที่สุด ซึ่งจะได้ดําเนินการเยียวยาพี่น้องประชาชนที่ได้รับความเดือดร้อนตามระเบียบของทางราชการต่อไป และขอให้พี่น้องประชาชนปรับแนวคิดการเพาะปลูกพืชด้วยการเตรียมอาชีพสํารองเพื่อรับมือกับน้ําท่วมซึ่งจะเกิดขึ้นทุกปี รวมทั้งติดตามข่าวสารจากทางราชการอยู่เสมอ.
ครั้งที่ 159/2560
กลุ่มงานเผยแพร่การประชาสัมพันธ์ กองสารนิเทศ สป.
รัฐบาลไทย-ข่าวทำเนียบรัฐบาล-รัฐบาลพัฒนาเศรษฐกิจประเทศด้วยโมเดล“BCG”
วันจันทร์ที่ 19 สิงหาคม 2562
รัฐบาลพัฒนาเศรษฐกิจประเทศด้วยโมเดล“BCG”
วันอาทิตย์ที่ 18 สิงหาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลมุ่งพัฒนาเศรษฐกิจประเทศโดยใช้โมเดล “BCG” แก้ไขปัญหาเศรษฐกิจระดับฐานราก โดย B คือ Bio economy หรือเศรษฐกิจชีวภาพ มุ่งเน้นการใช้ทรัพยากรอย่างคุ้มค่า C คือ Circular economy เศรษฐกิจหมุนเวียน คํานึงถึงการนําวัสดุต่าง ๆ กลับมาใช้ประโยชน์มากที่สุด และ G คือ Green economy เศรษฐกิจสีเขียว มุ่งแก้ไขปัญหามลพิษ ลดผลกระทบต่อโลกอย่างยั่งยืน หลักการคือ นําความรู้ทางเทคโนโลยีและนวัตกรรมไปพัฒนาต่อยอดและสร้างมูลค่าเพิ่มให้กับทรัพยากรหรือวัฒนธรรมที่มีอยู่โดยคํานึงถึงสิ่งแวดล้อม เช่น การผลิตสินค้า การขนส่ง การใช้พลังงานทดแทน การบริหารจัดการของเสีย เป็นต้น ทั้งนี้ รัฐบาลมุ่งหวังสร้างคุณภาพชีวิตที่ดีของประชาชนและสร้างความยั่งยืนให้กับระบบเศรษฐกิจไทย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พลเอก ประวิตร หนุนแก่งกระจานขึ้นทะเบียนเป็นมรดกโลก
วันศุกร์ที่ 17 มกราคม 2563
พลเอก ประวิตร หนุนแก่งกระจานขึ้นทะเบียนเป็นมรดกโลก
พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ 1/2563 โดยมี นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม และหน่วยงานที่เกี่ยวข้องเข้าร่วมการประชุมเพื่อรั
พลเอก ประวิตร หนุนแก่งกระจานขึ้นทะเบียนเป็นมรดกโลก
วันที่ 15 ม.ค. 63 เวลา 10.00 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ 1/2563 โดยมี นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม และหน่วยงานที่เกี่ยวข้องเข้าร่วมการประชุมเพื่อรับทราบและพิจารณาแนวทางการดําเนินงานร่วมกัน ณ ห้องประชุมอารีย์สัมพันธ์ กรมส่งเสริมคุณภาพสิ่งแวดล้อม
พลเอก ประวิตร วงษ์สุวรรณ ได้กล่าวสนับสนุนการนําเสนอพื้นที่กลุ่มป่าแก่งกระจานเป็นมรดกโลก เนื่องจากการขึ้นทะเบียนเป็นมรดกโลกนั้นเป็นกลไกหนึ่งในการดําเนินการเพื่ออนุรักษ์ทรัพยากรทางวัฒนธรรมและทางธรรมชาติ และยังเป็นการส่งเสริมการท่องเที่ยวของประเทศไทย รวมถึงเสริมสร้างอาชีพและรายได้ให้กับชุมชนทั้งทางตรงและทางอ้อม
นายวราวุธ ศิลปอาชา กล่าวว่า ตามที่ได้แต่งตั้งคณะทํางานขับเคลื่อนการนําเสนอพื้นที่กลุ่มป่าแก่งกระจานเป็นมรดกโลก ที่ประชุมได้พิจารณา (ร่าง) เอกสารเพิ่มเติมการนําเสนอพื้นที่กลุ่มป่าแก่งกระจานเป็นมรดกโลกแล้ว และมอบหมายให้หน่วยงานต่างๆ ดําเนินการตามขั้นตอน เพื่อนําเสนอต่อคณะรัฐมนตรีพิจารณาให้ความเห็นชอบ ก่อนจัดส่งเอกสารดังกล่าวต่อศูนย์มรดกโลก ภายในวันที่ 31 มกราคม 2563 เพื่อให้คณะกรรมการมรดกโลกพิจารณาในการประชุมครั้งที่ 44 ในช่วงเดือนมิถุนายน-กรกฎาคม 2563 โดยหากพื้นที่กลุ่มป่าแก่งกระจาน ประกอบด้วย อุทยานแห่งชาติแก่งกระจาน กุยบุรี เฉลิมพระเกียรติไทยประจัน และเขตรักษาพันธุ์สัตว์ป่า แม่น้ําภาชี ได้รับการขึ้นทะเบียนเป็นแหล่งมรดกโลกจะนับเป็นแหล่งมรดกโลกแหล่งที่ 6 ของราชอาณาจักรไทย และเป็นแหล่งมรดกโลกทางธรรมชาติแหล่งที่ 3 ของราชอาณาจักรไทย
การนําเสนอแหล่งมรดกทางวัฒนธรรมหรือแหล่งมรดกทางธรรมชาติ เพื่อขอขึ้นทะเบียนเป็นแหล่งมรดกโลก นอกจากจะเป็นการสร้างความภูมิใจ ความรัก ความหวงแหน ต่อแหล่งมรดกของท้องถิ่นนั้นๆ แล้ว ยังทําให้ต่างชาติรู้จักและสนใจแหล่งท่องเที่ยวของไทยในฐานะมรดกโลกเพิ่มมากขึ้น ก่อให้เกิดประโยชน์ต่อเศรษฐกิจของชุมชนโดยรอบ และการจ้างงานในรูปแบบต่างๆ รวมทั้งยังเป็นการสร้างพันธมิตรและเครือข่ายเพื่อการปกป้อง คุ้มครอง ดูแลร่วมกับชุมชนท้องถิ่นและหน่วยงานภาคต่างๆ ทั้งในและต่างประเทศ ให้คงอยู่และส่งต่อให้กับอนุชนรุ่นหลังต่อไป
รัฐบาลไทย-ข่าวทำเนียบรัฐบาล-‘บิ๊กบี้’ เปิดงานความปลอดภัยฯ จับมือ 10 กระทรวง ยกระดับ 'เซฟตี้ไทยแลนด์'
วันพฤหัสบดีที่ 29 มิถุนายน 2560
‘บิ๊กบี้’ เปิดงานความปลอดภัยฯ จับมือ 10 กระทรวง ยกระดับ 'เซฟตี้ไทยแลนด์'
‘รัฐมนตรีแรงงาน’เปิดงานความปลอดภัยและอาชีวอนามัยแห่งชาติ ครั้งที่ 31 จับมือรวม 10 กระทรวง ยกระดับความร่วมมือ Safety Thailand เชิดชูสถานประกอบการร่วมรณรงค์ลดอุบัติเหตุจากการทํางานให้เป็นศูนย์ ย้ํา รัฐบาลห่วงใย พัฒนาแรงงานก้าวสู่ไทยแลนด์ 4.0
พลเอก ศิริชัย ดิษฐกุล รัฐมนตรีว่าการกระทรวงแรงงาน เป็นประธานในพิธีเปิดงานความปลอดภัยและอาชีวอนามัยแห่งชาติ ครั้งที่ 31 ณ ศูนย์นิทรรศการและการประชุมไบเทค บางนา ซึ่งกระทรวงแรงงาน และหน่วยงานที่เกี่ยวข้องรวม 10 กระทรวง ได้แก่ กระทรวงเกษตรและสหกรณ์ คมนาคม มหาดไทย สาธารณสุข อุตสาหกรรม วิทยาศาสตร์และเทคโนโลยี การท่องเที่ยวและกีฬา ศึกษาธิการ และกระทรวงทรัพยากรธรรมชาติและสิ่งแวดล้อม ได้ร่วมกันจัดขึ้นภายใต้แนวคิด Safety Thailand , Safety Together “ร่วมแรงร่วมใจ ประเทศไทยปลอดภัย” โอกาสนี้ รัฐมนตรีว่าการกระทรวงแรงงานยังได้มอบรางวัลให้แก่สถานประกอบกิจการที่ผ่านเกณฑ์การประกาศเกียรติคุณกิจกรรมการรณรงค์ลดอุบัติเหตุจากการทํางานให้เป็นศูนย์ประจําปี 2560 (Zero Accident 2017) ซึ่งในปีนี้มีผู้ได้รับรางวัลรวม 258 รางวัล โครงการนําร่องระบบมาตรฐานความปลอดภัยฯ ในสถานประกอบกิจการ SMEs จํานวน ๙ แห่ง การประกวดโปสเตอร์ความปลอดภัย จํานวน ๕ รางวัล และผู้สนับสนุนภาคเอกชนในการจัดงานความปลอดภัยและอาชีวอนามัยแห่งชาติ ครั้งที่ ๓๑ จํานวน ๔ ราย
รัฐมนตรีว่าการกระทรวงแรงงาน กล่าวว่า พล.อ.ประยุทธ์ จันทร์โอชา นายกรัฐมนตรี ได้ฝากความห่วงใยและให้ความสําคัญต่อการพัฒนาแรงงาน และการขับเคลื่อนนโยบาย Safety Thailand เพื่อการก้าวสู่ Thailand ๔.๐ เป็นอย่างมาก โดยรัฐบาลได้วางกลไกการปฏิรูปประเทศในหลายๆ ด้าน ซึ่งเรื่อง Safety Thailand เป็นหนึ่งในยุทธศาสตร์ด้านการสร้างโอกาสความเสมอภาคและความเท่าเทียมทางสังคม ที่ยังต้องมีการขับเคลื่อนและเร่งรัดการดําเนินการอย่างจริงจังและต่อเนื่อง ความปลอดภัยในการทํางานจึงเป็นเรื่องสําคัญที่ต้องส่งเสริม สนับสนุน และพัฒนาด้วยความคล่องตัว รวดเร็ว และมีประสิทธิภาพควบคู่ไปกับการบังคับใช้กฎหมาย เรื่องการดูแลความปลอดภัย และสุขภาพอนามัยของคนทํางานไม่ใช่ภาระของกระทรวงใดกระทรวงหนึ่ง ซึ่งในวันนี้ได้แสดงให้เห็นถึงการทํางานร่วมกันอย่างเป็นรูปธรรมในทิศทางเดียวกัน
นอกจากนี้ ภายในงานยังมีการจัดสัมมนาวิชาการ รวม ๒๙ หัวข้อ ซึ่งเน้นการแลกเปลี่ยนองค์ความรู้และเทคโนโลยีด้านความปลอดภัยและอาชีวอนามัย เพื่อการพัฒนาและขับเคลื่อน Safety Thailand
ใน ๕ ด้านหลัก ได้แก่ การก่อสร้าง การป้องกันอัคคีภัย สารเคมี อาชีวอนามัย และความปลอดภัยในการขนส่งทางถนน รวมทั้งการจัดแสดงนิทรรศการของหน่วยงานทั้งภาครัฐและเอกชนมากกว่า ๑๔๐ บูท โดยเน้นสร้างการรับรู้ผ่านรูปแบบการนําเสนอและกิจกรรมที่น่าสนใจ เป็นต้น
-------------------------------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
29 มิถุนายน 2560
รัฐบาลไทย-ข่าวทำเนียบรัฐบาล-“อนุทิน” ชื่นชมระบบโรงพยาบาลพันธมิตร ช่วยลดความแออัดในโรงพยาบาลศูนย์เขตนครชัยบุรินทร์
วันเสาร์ที่ 17 สิงหาคม 2562
“อนุทิน” ชื่นชมระบบโรงพยาบาลพันธมิตร ช่วยลดความแออัดในโรงพยาบาลศูนย์เขตนครชัยบุรินทร์
รองนายกรัฐมนตรีและรัฐมนตรีว่าการกระทรวงสาธารณสุข ชื่นชมการแก้ไขปัญหาความแออัดของโรงพยาบาลศูนย์ ในเขตสุขภาพที่ 9 สร้างความเชี่ยวชาญให้โรงพยาบาลเล็ก สร้างระบบโรงพยาบาลคู่พันธมิตร แบ่งปันทรัพยากรกันใช้
รองนายกรัฐมนตรีและรัฐมนตรีว่าการกระทรวงสาธารณสุข ชื่นชมการแก้ไขปัญหาความแออัดของโรงพยาบาลศูนย์ ในเขตสุขภาพที่ 9 สร้างความเชี่ยวชาญให้โรงพยาบาลเล็ก สร้างระบบโรงพยาบาลคู่พันธมิตร แบ่งปันทรัพยากรกันใช้
วันนี้ (17 สิงหาคม 2562) ที่โรงพยาบาลมหาราชนครราชสีมา จ.นครราชสีมา นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยผู้บริหารกระทรวงสาธารณสุข ตรวจเยี่ยมการขับเคลื่อนลดความแออัดในโรงพยาบาลศูนย์เขตสุขภาพที่ 9 และเป็นประธานในการลงนามบันทึกข้อตกลงร่วมกัน ระบบส่งต่อผู้ป่วยใน เตียงกลาง ของจังหวัดนครราชสีมา ระหว่าง สํานักงานสาธารณสุขจังหวัดนครราชสีมา สํานักงานหลักประกันสุขภาพแห่งชาติเขต 9 รพ.มหาราชนครราชสีมา รพ.เทพรัตนนครราชสีมา รพ.มหาวิทยาลัยเทคโนโลยีสุรนารี รพ.เดอะโกลเดนเกท รพ.ราชสีมาฮอสพิทอล รพ.กรุงเทพราชสีมา รพ.ป.แพทย์และรพ.เซนต์เมรี่
นายอนุทิน กล่าวว่ากระทรวงสาธารณสุขมีนโยบายลดความแออัดโรงพยาบาลขนาดใหญ่ โดยที่เขตสุขภาพที่ 9 เขตนครชัยบุรินทร์ ได้ตั้งเป้าหมาย “ลดแออัด ไร้รอยต่อ เพิ่มประสิทธิภาพการบริการ มุ่งประชาชนเป็นศูนย์กลาง” โดยพัฒนาประสิทธิภาพบริการ เช่น เปิดคลินิกพิเศษเฉพาะทางนอกเวลาราชการ ใช้ระบบบริการร่วมกันในเขตแบบไร้รอยต่อ สร้างระบบโรงพยาบาลคู่พันธมิตรจับคู่โรงพยาบาลใหญ่และโรงพยาบาลเล็ก (Buddy Hospital) แบ่งปันทรัพยากรทางการแพทย์ร่วมกัน การเพิ่มศักยภาพโรงพยาบาลระดับแม่ข่าย และโรงพยาบาลขนาดเล็ก ให้โรงพยาบาลชุมชนจัดเตียงรองรับผู้ป่วยที่อาการคงที่หรืออยู่ในระยะพักฟื้น (Intermediate Care)
ผลการดําเนินงาน พบว่าได้ผลดี เช่นที่ โรงพยาบาลเทพรัตน์ทําการผ่าตัดไส้ติ่งเพิ่มขึ้นถึง 1,400 ราย ลดความแออัดในโรงพยาบาลมหาราชนครราชสีมาได้ร้อยละ 39 การผ่าตัดต้อกระจกในโรงพยาบาลชุมชน 160 รายต่อปี ซึ่งทําให้เพิ่มอัตราการครองเตียงในโรงพยาบาลชุมชนเพิ่มขึ้นร้อยละ 20 ลดความแออัดโรงพยาบาลศูนย์ การพัฒนาระบบส่งต่อภายในจังหวัดโดยใช้รถพยาบาลร่วมกัน (Car pool ambulance) รวมถึงขยายคลินิกหมอครอบครัวให้เปิดบริการทั่วเขตเมืองมีประชาชนใช้บริการเพิ่มขึ้นถึงร้อยละ 87
“วันนี้มีการ MOU กันเพื่อลดความแออัดในส่วนจังหวัดนครราชสีมา ต้องขอขอบคุณโรงพยาบาลภาคเอกชนที่ได้มีร่วมมือกับทางราชการในการแบ่งเบาภาระ ขอบคุณ สปสช.ที่ทําให้โรงพยาบาลเฉลี่ยผู้ป่วยออกไปเรียกเก็บค่ารักษาจาก สปสช.ได้ เป็นนิมิตหมายที่ดีถึงความร่วมมือของรัฐและเอกชนที่ช่วยให้ผู้ป่วยมีคุณภาพชีวิตดีขึ้น การกระจายความแออัดออกไปจะช่วยให้โรงพยาบาลมีประสิทธิภาพในการบริการผู้ป่วยเพิ่มยิ่งขึ้น ต่อไปนี้เราจะไม่มีผู้ป่วยที่นอนตามพื้นตามทางเดินของโรงพยาบาล”นายอนุทินกล่าว
ทั้งนี้ เขตสุขภาพที่ 9 ประกอบด้วย จ.นครราชสีมา ชัยภูมิ บุรีรัมย์ และสุรินทร์ ประชากร 6.7 ล้านคน มีหน่วยบริการสังกัดกระทรวงสาธารณสุข 90 แห่ง ในปีงบประมาณ 2560 และ 2561 อัตราการครองเตียงเฉลี่ยรวมของโรงพยาบาลจังหวัดทั้ง 4 แห่ง เกิน 100 เปอร์เซ็นต์ประสบวิกฤตปัญหาความแออัดผู้ป่วยในโรงพยาบาลศูนย์ โดยเฉพาะที่โรงพยาบาลมหาราชนครราชสีมา มีจํานวน 1,300 เตียง แต่มีผู้ป่วยใน 1,400 – 1,640 คนต่อวัน ซึ่งภายในปี 2562 มีแผนการกระจายเตียงสู่ โรงพยาบาลเอกชน 205 เตียง
*******************17 สิงหาคม 2562
รัฐบาลไทย-ข่าวทำเนียบรัฐบาล- มาตรการป้องกันเชื้อไวรัส #โควิด-19 สำหรับบุคลากรของกระทรวงอุตสาหกรรม
วันจันทร์ที่ 23 มีนาคม 2563
มาตรการป้องกันเชื้อไวรัส #โควิด-19 สําหรับบุคลากรของกระทรวงอุตสาหกรรม
มาตรการป้องกันเชื้อไวรัส #โควิด-19 สําหรับบุคลากรของกระทรวงอุตสาหกรรม
1. งดการเดินทางไปต่างประเทศของบุคลากร
2. ตรวจวัดอุณภูมิของบุคลากรและบุคคลภายนอกก่อนเข้าอาคาร
3. จัดวางเจลอนามัยล้างมือทําความสะอาดตามจุดที่เหมาะสม
4. ทําความสะอาดอาคารสถานที่ ห้องน้ํา ราวเหล็ก ลิฟท์ ห้องประชุมให้ถูกสุขอนามัย
5. ทบทวนการจัดกิจกรรม อบรม/ประชุม/สัมมนา
6. ให้เจ้าหน้าที่ปฏิบัติงานที่บ้าน (Work From Home) หรือเหลื่อมเวลาในการทํางานเพื่อลดความแออัด
7. จัดทําสื่อประชาสัมพันธ์ เพื่อให้ความรู้ ความเข้าใจในการป้องกันให้เหมาะสม
#กระทรวงอุตสาหกรรม
#มาตรการป้องกันเชื้อไวรัสโควิด19ของกระทรวงอุตสาหกรรม
รัฐบาลไทย-ข่าวทำเนียบรัฐบาล-สธ.ส่งทีมส่งเสริมสุขภาพดูแลคนท้อง เด็กเล็ก ที่ฐานทัพเรือสัตหีบ
วันศุกร์ที่ 7 กุมภาพันธ์ 2563
สธ.ส่งทีมส่งเสริมสุขภาพดูแลคนท้อง เด็กเล็ก ที่ฐานทัพเรือสัตหีบ
กระทรวงสาธารณสุข ส่งทีมส่งเสริมสุขภาพดูแลหญิงตั้งครรภ์ เด็กเล็ก ดูแลเรื่องฝากครรภ์ ยาบํารุง นม อาหารเสริม วัคซีน เผยค่ําวานนี้ส่งคนไทยกลับบ้านจากฐานทัพเรือสัตหีบส่งต่อที่โรงพยาบาลอีก 2 ราย เพื่อเก็บตัวอย่างส่งตรวจทางห้องปฏิบัติการ
กระทรวงสาธารณสุข ส่งทีมส่งเสริมสุขภาพดูแลหญิงตั้งครรภ์ เด็กเล็ก ดูแลเรื่องฝากครรภ์ ยาบํารุง นม อาหารเสริม วัคซีน เผยค่ําวานนี้ส่งคนไทยกลับบ้านจากฐานทัพเรือสัตหีบส่งต่อที่โรงพยาบาลอีก 2 ราย เพื่อเก็บตัวอย่างส่งตรวจทางห้องปฏิบัติการ
วันนี้ (7 กุมภาพันธ์ 2563) ที่สโมสรโรงพยาบาลอาภากรเกียรติวงศ์ จ.ชลบุรี นายแพทย์สุเทพ เพชรมาก ผู้ตรวจราชการเขตสุขภาพที่ 6 พร้อมด้วย พล.ร.ท.ประชาชาติ ศิริสวัสดิ์ โฆษกกองทัพเรือ และพลเรือตรีเกิดศักดิ์ วีระโยธิน ผู้อํานวยการโรงพยาบาลสมเด็จพระนางเจ้าสิริกิติ์ แถลงความคืบหน้าการดูแลคนไทยกลับบ้านที่ฐานทัพเรือสัตหีบ ว่า วันนี้เป็นวันที่ 3 ของการเฝ้าระวังกลุ่มคนไทยกลับบ้าน กระทรวงสาธารณสุขร่วมกับกองทัพเรือจะดูแลคนไทยกลับบ้านให้ดีที่สุด ตามนโยบายท่านรองนายกรัฐมนตรีและรัฐมนตรีว่าการกระทรวงสาธารณสุข นายอนุทิน ชาญวีรกูล ซึ่งได้มาเยี่ยมให้กําลังใจ “คนไทยกลับบ้าน” มอบโทรศัพท์พร้อมซิมโทรฟรีให้ ทุกคนขอบคุณและมีความสุขมาก พร้อมนี้ท่านรองนายกฯ ได้ขอบคุณและให้กําลังใจเจ้าหน้าที่ผู้ปฏิบัติงาน ที่ทุ่มเทเสียสละทํางาน เพื่อให้คนไทยกลับบ้านและคนไทยในประเทศปลอดภัย เมื่อบ่ายวานนี้
โดยในวันนี้ กระทรวงสาธารณสุขจะส่งทีมส่งเสริมสุขภาพตรวจสุขภาพหญิงตั้งครรภ์เพิ่มเติม ทําการฝากครรภ์ แนะนําข้อควรปฏิบัติระหว่างตั้งครรภ์ พร้อมมอบสมุดบันทึกสุขภาพแม่และเด็ก ยาวิตามิน บํารุงร่างกายสําหรับหญิงตั้งครรภ์ ในส่วนเด็กเล็กที่เดินทางมาพร้อมมารดา จะดูแลเรื่องนม อาหารเสริมที่เหมาะกับวัย วัคซีน และมอบกระเป๋าชุดของขวัญสําหรับเด็ก ข้างในมีหนังสือนิทาน ตุ๊กตา ชุดความรู้กิน กอด เล่น เล่า เพื่อส่งเสริมพัฒนาการเด็ก เป็นการอํานวยความสะดวกให้กลุ่มที่ต้องดูแลเป็นพิเศษในระหว่างที่ต้องอยู่ในระบบเฝ้าระวังป้องกันควบคุมโรค ตามมาตรฐานสากล
ในด้านการดูแลสุขภาพคนไทยที่พักในอาคารรับรองที่มีโรคประจําตัวเดิม โรงพยาบาลชลบุรีได้นํายามามอบให้ไว้เพื่อการดูแลรักษาต่อเนื่อง และเมื่อค่ําวานนี้ มีคนไทยกลับบ้าน 2 ราย ที่มีไข้ ไอ น้ํามูก ได้ส่งตัวไปตรวจเพิ่มเติมตามระบบที่โรงพยาบาล เก็บตัวอย่างส่งตรวจทางห้องปฏิบัติการ ส่วนที่เหลืออีก 132 คนสบายดี ไม่มีไข้ รับประทานอาหารได้ ทั้งหมดยังอยู่ในระบบการเฝ้าระวังตามมาตรฐานสากล สําหรับ 4 รายที่โรงพยาบาลสมเด็จพระนางเจ้าสิริกิติ์ อาการดีขึ้น ไม่มีไข้ ผลการตรวจยืนยันทางห้องปฏิบัติการปกติ ยังเฝ้าระวังตรวจติดตามต่อเนื่อง
ทั้งนี้ ฝากถึงประชาชนทั่วไปให้ดูแลสุขภาพ และสุขลักษณะส่วนบุคคล ด้วยการ กินร้อน ช้อนกลาง ล้างมือบ่อยๆ ด้วยน้ําและสบู่ หรือเจลแอลกอฮอล์ เมื่อมีอาการไอหรือจามควรใส่หน้ากากอนามัยทุกครั้ง หลีกเลี่ยงการอยู่ในสถานที่แออัด ไม่ใช้สิ่งของส่วนตัวร่วมกับผู้อื่น เช่น ผ้าเช็ดหน้า ผ้าเช็ดตัว เสื้อผ้า หากพบอาการผิดปกติควรไปพบแพทย์ทันที
************************* 7 กุมภาพันธ์ 2563
รัฐบาลไทย-ข่าวทำเนียบรัฐบาล-แจ้งประชาสัมพันธ์ "การรับเรื่องราวร้องทุกข์ของรัฐบาล" ในสถานการณ์การแพร่ระบาดโรค COVID-19 โดยงดการให้บริการ ที่ศูนย์รับเรื่องราวร้องทุกข์ของรัฐบาล เป็นการให้บริการออนไลน์ผ่าน 4 ช่องทาง [สำนักงานปลัดสำนักนายกรัฐมนตรี]
วันพฤหัสบดีที่ 16 เมษายน 2563
แจ้งประชาสัมพันธ์ "การรับเรื่องราวร้องทุกข์ของรัฐบาล" ในสถานการณ์การแพร่ระบาดโรค COVID-19 โดยงดการให้บริการ ที่ศูนย์รับเรื่องราวร้องทุกข์ของรัฐบาล เป็นการให้บริการออนไลน์ผ่าน 4 ช่องทาง [สํานักงานปลัดสํานักนายกรัฐมนตรี]
แจ้งประชาสัมพันธ์ "การรับเรื่องราวร้องทุกข์ของรัฐบาล" ในสถานการณ์การแพร่ระบาดโรค COVID-19 โดยงดการให้บริการ ที่ศูนย์รับเรื่องราวร้องทุกข์ของรัฐบาล เป็นการให้บริการออนไลน์ผ่าน 4 ช่องทาง
สํานักงานปลัดสํานักนายกรัฐมนตรี แจ้งประชาสัมพันธ์ "การรับเรื่องราวร้องทุกข์ของรัฐบาล" ในสถานการณ์การแพร่ระบาดโรคCOVID-19
โดยงดการให้บริการ ที่ศูนย์รับเรื่องราวร้องทุกข์ของรัฐบาล เป็นการให้บริการผ่าน4ช่องทาง คือ
-ตู้ ปณ.1111
-โทรศัพท์สายด่วนของรัฐบาล1111
-เว็บไซต์http://1111.go.th/
-แอพพลิเคชั่นPSC 111
เมื่อสถานการณ์กลับสู่สภาวะปกติ จึงจะเปิดให้บริการรับเรื่องราวร้องทุกข์ของประชาชน ณ จุดบริการ (ฝั่งสํานักงาน ก.พ.เดิม) ต่อไป
รัฐบาลไทย-ข่าวทำเนียบรัฐบาล-นายพิชิต อัคราทิตย์ รัฐมนตรีช่วยว่าการกระทรวงคมนาคม ตรวจราชการโครงการก่อสร้างรถไฟทางคู่ในพื้นที่จังหวัดนครราชสีมา
วันพุธที่ 30 สิงหาคม 2560
นายพิชิต อัคราทิตย์ รัฐมนตรีช่วยว่าการกระทรวงคมนาคม ตรวจราชการโครงการก่อสร้างรถไฟทางคู่ในพื้นที่จังหวัดนครราชสีมา
นายพิชิต อัคราทิตย์ รัฐมนตรีช่วยว่าการกระทรวงคมนาคม ตรวจราชการโครงการก่อสร้างรถไฟทางคู่ในพื้นที่จังหวัดนครราชสีมา เมื่อวันที่ 21 สิงหาคม 2560
ณ สถานีรถไฟสีคิ้ว สถานีรถไฟนครราชสีมา และสถานีรถไฟชุมทางถนนจิระ โดยมี นายทนงศักดิ์ พงษ์ประเสริฐ รองผู้ว่าการรถไฟแห่งประเทศไทย และพนักงานการรถไฟแห่งประเทศไทย ร่วมให้การต้อนรับ
โครงการก่อสร้างรถไฟทางคู่ ช่วงมาบกะเบา – ชุมทางถนนจิระ เป็นหนึ่งในโครงการพัฒนารถไฟทางคู่ระยะเร่งด่วนของการรถไฟแห่งประเทศไทย (รฟท.) ซึ่งผ่านขั้นตอนการพิจารณารายงานการวิเคราะห์ผลกระทบสิ่งแวดล้อมและอยู่ระหว่างการประกวดราคา ระยะทางประมาณ 131 กิโลเมตร ใช้ระยะเวลาในการก่อสร้างประมาณ 3 ปี คาดว่าจะสามารถเริ่มก่อสร้างได้ประมาณต้นปี 2561 โครงการก่อสร้างฯ แบ่งงานออกเป็น 4 สัญญา ได้แก่
สัญญาที่ 1 งานก่อสร้างช่วงสถานีมาบกะเบา - สถานีรถไฟคลองขนานจิตร
สัญญาที่ 2 งานก่อสร้างช่วงสถานีรถไฟคลองขนานจิตร - สถานีรถไฟชุมทางถนนจิระ
สัญญาที่ 3 งานก่อสร้างอุโมค์รถไฟ จํานวน 3 แห่ง
สัญญาที่ 4 งานติดตั้งระบบอาณัติสัญญาณและโทรคมนาคม ตั้งแต่สถานีมาบกะเบา – สถานีรถไฟชุมทางถนนจิระ
ซึ่งโครงการก่อสร้างรถไฟทางคู่ บริเวณสถานีรถไฟสีคิ้ว ประชาชนในพื้นที่ขอให้ รฟท. พิจารณาแก้ไขปัญหาจุดตัดทางผ่านบริเวณสถานีรถไฟสีคิ้ว โดยก่อสร้างเป็นคันทางรถไฟสูงและทางรถไฟยกระดับ ระยะทางประมาณ 2.1 กิโลเมตร ส่วนการก่อสร้างบริเวณสถานีรถไฟนครราชสีมา ประชาชนในพื้นที่ขอให้ รฟท. ก่อสร้างเป็นทางรถไฟยกระดับในช่วงที่ผ่านตัวเมืองนครราชสีมา ซึ่งการก่อสร้างผ่านสถานีทั้ง 2 แห่งดังกล่าว อยู่ในสัญญาที่ 2 ของโครงการฯ ดังนั้น รฟท. จะต้องดําเนินการศึกษาและออกแบบรายละเอียดในช่วงดังกล่าวเพิ่มเติม ซึ่งจะต้องใช้ระยะเวลาดําเนินการเพิ่มขึ้นอีกประมาณ 18 เดือน
หลังจากโครงการรถไฟทางคู่ ช่วงมาบกะเบา - ชุมทางถนนจิระ ก่อสร้างแล้วเสร็จ จะสามารถเพิ่มประสิทธิภาพของการขนส่งทางรถไฟ ลดระยเวลาเดินทาง ประหยัดพลังงานเชื้อเพลิงที่ใช้ในการขนส่งของประเทศ ลดปัญหามลพิษที่มีต่อสิ่งแวดล้อม ช่วยให้ประชาชนมีทางเลือกในการเดินทางมากยิ่งขึ้น ประหยัดเวลา และค่าใช้จ่ายในการเดินทาง และเป็นประโยชน์ต่อการพัฒนาและกระจายความเจริญสู่ภูมิภาคและท้องถิ่น